text: অ্যাপল এ৫ হলো অ্যাপল কর্তৃক ডিজাইন এবং স্যামসাং কর্তৃক প্রস্তুত করা একটি ৩২-বিট সিস্টেম অন চিপ(SoC)।  অ্যাপল আইপ্যাডে ২ তে সর্বপ্রথম এ৪ চিপটি ব্যবহার করেছিল। অ্যাপল ২ মার্চ ২০১১ তারিখে তাদের মিডিয়া ইভেন্ট চলাকালীন দাবি করেছিল যে এ৫ এর এআরএম কর্টেক্স-এ৯ কেন্দ্রীয় প্রক্রিয়াকরণ ইউনিট (CPU) অ্যাপল এ৪ এর সিপিইউর চেয়ে দুগুণ দ্রুত গতির এবং এবং এ৫ এর পাওয়ারভিআর এসজিএক্স৫৪৩মপি২ গ্রাফিক্স প্রক্রিয়াকরণ ইউনিট (GPU) এ৪ এর জিপিইউর চেয়ে নয় গুণ বেশি গতিযুক্ত। অ্যাপল আরও দাবি করেছে যে এ৫ এ৫ এর সমান পরিমাণ শক্তি ব্যবহার করে।
  
  অ্যাপল এ৫ ধারণকারী কোনো মোবাইল ডিভাইসের (আইপ্যাড ২ সিডিএমএ, আইফোন ৪এস, প্রথম প্রজন্মের আইপ্যাড মিনির সেলুলার মডেল) জন্য সর্বশেষ অপারেটিং সিস্টেম সংস্করণ হিসেবে অ্যাপল iOS 9.3.6 সরবরাহ করেছিল যা ২০১৯ সালের ২২ জুলাই প্রকাশিত হয়েছিল। অ্যাপল এ৫ ধারণকারী অ্যাপল টিভির (তৃতীয়-প্রজন্মের অ্যাপল টিভি এবং তৃতীয় প্রজন্মের রেভ এ অ্যাপল টিভি) জন্য সর্বশেষ অপারেটিং সিস্টেম সংস্করণ হিসেবে Apple TV Software 7.5 সরবরাহ করেছে যা ২০২০ সালের ২৪ মার্চ প্রকাশিত হয়েছিল।
  
  ডিজাইন 
  এ৫ চিপে অ্যাডভান্সড এসআইএমডি (নিয়ন) এক্সটেনশন এবং ৩২ ন্যানোমিটারের ডুয়াল-কোর পাওয়ারভিআর এসজিএক্স৫৩৪এমপি২ জিপিইউ সহ একটি ডুয়াল কোর ৪৫ ন্যানোমিটার কর্টেক্স-এ৯ সিপিইউ (চিপের পরবর্তী সংস্করণগুলিতে ৩২ ন্যানোমিটারে সংকোচন করা হয়েছে) রয়েছে।
  
  এ৫-তে একটি চিত্র সংকেত প্রসেসর ইউনিট (ISP) সংযুক্ত করা হয়েছে যা উন্নত ইমেজ পোস্ট-প্রসেসিং সম্পাদন করতে পারে, যেমন মুখ সনাক্তকরণ, সাদা ভারসাম্য এবং স্বয়ংক্রিয় চিত্র স্থিতিশীলকরন। ফোন কলের সময় আশেপাশের শব্দ এবং গৌণ কণ্ঠস্বরগুলি অপসারণের জন্য এ৫ সিপিইউতে সরাসরি অডিয়েন্স এর ইয়ারস্মার্ট প্রযুক্তি একীভূত করা হয়েছে।
  
  আইপ্যাড ২ এবং প্রথম প্রজন্মের আইপ্যাড মিনির অভ্যন্তরে ব্যবহৃত এ৫ সিপিইউর কর্টেক্স-এ৯ এর ক্লক রেট ১ গিগাহার্টজ। ১ গিগাহার্জ ক্লক রেটের এই ডিভাইসগুলি চার্জ কম খরচের জন্য স্বয়ংক্রিয়ভাবে এ৫ চিপটিকে আন্ডারক্লকিং করতে পারে যা এ৪ সমেত ডিভাইসগুলিতে করা যায় না। আইফোন ৪এস এবং পঞ্চম প্রজন্মের আইপড টাচের অভ্যন্তরে ব্যবহৃত এ৫ সিপিইউর কর্টেক্স-এ৯ এর ক্লক রেট ৮০০ মেগাহার্জ (১ গিগাহার্জ থেকে আন্ডারক্লক করা)। তৃতীয় প্রজন্মের অ্যাপল টিভি এবং তৃতীয় প্রজন্মের রেভ এ অ্যাপল টিভির অভ্যন্তরে ব্যবহৃত এ৫ সিপিইউতে কর্টেক্স-এ৯ এর ক্লক রেট কী তা অজানা।
  
  যখন এ৫ প্রথম প্রকাশিত হয়েছিল, তখন চিপের উৎপাদন খরচ এ৪ এর তুলনায় ৭৫% বেশি অনুমান করা হয়েছিল, এবং উৎপাদন বৃদ্ধি পেলে পার্থক্য হ্রাস পাবে বলে আশা করা হয়েছিল।  এ৫ স্যামসাং এর অস্টিন, টেক্সাসের কারখানায় নির্মিত হয়েছিল। স্যামসাং বিভিন্ন চিপ উৎপাদন করতে অস্টিনের এই প্রতিষ্ঠানের জন্য $৩.৬ বিলিয়ন বিনিয়োগ করেছিল এবং প্রতিষ্ঠানের প্রায় সমস্ত আউটপুট অ্যাপলের চিপ উৎপাদন করতে উৎসর্গীকৃত ছিল। ২০১৩ সালের দ্বিতীয়ার্ধে অস্টিনের এই প্রতিষ্ঠানটিকে ২৮ ন্যানোমিটার ফ্যাব্রিকেশন প্রক্রিয়াতে স্থানান্তর করতে স্যামসাং আরও $৪.২ বিলিয়ন বিনিয়োগ করেছিল।
  
  অ্যাপল এ৫ এর সংস্করণ 
  এ৫ চিপের তিনটি সংস্করণ বিদ্যমান: S5L8940 (৪৫ ন্যানোমিটারের সিপিইউযুক্ত), S5L8942 (৩২ ন্যানোমিটারের সিপিইউযুক্ত), এবং S5L8947 (৩২ ন্যানোমিটারের সিঙ্গল-কোর সিপিইউযুক্ত)। অ্যাপল অ্যাপল এ৫এক্স নামে উচ্চ-পারফরম্যান্স বিশিষ্ট এ৫ এর বৈকল্পিকও ডিজাইন করেছে, যাতে বিস্তৃত মেমরি সাবসিস্টেম এবং দুটি অতিরিক্ত জিপিইউ কোর রয়েছে। এ৫এক্স কেবল তৃতীয় প্রজন্মের আইপ্যাডে ব্যবহৃত হয়েছিল।
  
  অ্যাপল এ৫ (S5L8940) 
  এ৫ এর S5L8940 সংস্করণটি আইপ্যাড ২ এবং আইফোন ৪এস ডিভাইসে ব্যবহার করা হয়েছিল। সিপিইউটি ৪৫ ন্যানোমিটার ফ্যাব্রিকেশন প্রক্রিয়াতে নির্মিত হয়েছিল। এই সংস্করণটির ডাই এর ক্ষেত্রফল ১২২.২ মিমি২। র‌্যাম সমর্থন করার জন্য এটিতে PoP ইনস্টলেশন পদ্ধতি ব্যবহার করা হয়েছে। শীর্ষ প্যাকেজটিতে দুটি ২৫৬ এমবি এলপিডিডিআর২ রয়েছে, যা মোট ৫১২ এমবি র‌্যাম সরবরাহ করে।
  
  অ্যাপল এ৫আর২ (S5L8942) 
  এ৫ এর S5L8942 সংস্করণটি তৃতীয় প্রজন্মের অ্যাপল টিভি (একটি সিপিইউ কোর অক্ষম করা হয়েছে), আইপ্যাড ২ (আইপ্যাড ২,৪ রিভিশন), পঞ্চম প্রজন্মের আইপড টাচ এবং প্রথম প্রজন্মের আইপ্যাড মিনিতে ব্যবহৃত হয়েছিল। সিপিইউটি ৩২ ন্যানোমিটার ফ্যাব্রিকেশন প্রক্রিয়াতে নির্মিত হয়েছিল। এই সংস্করণটির ডাই এর ক্ষেত্রফল ৬৯.৬ মিমি২, যা S5L8940 এর ডাই এর থেকে ৪১% ছোট। S5L8942 এর মতো র‌্যাম সমর্থন করার জন্য এটিতে PoP ইনস্টলেশন পদ্ধতি ব্যবহার করা হয়েছে। শীর্ষ প্যাকেজটিতে দুটি ২৫৬ এমবি এলপিডিডিআর২ রয়েছে, যা মোট ৫১২ এমবি র‌্যাম সরবরাহ করে।
  
  অ্যাপল এ৫আর৩ (S5L8947) 
  এ৫ এর S5L8947 সংস্করণটি কেবল তৃতীয় প্রজন্মের রেভ এ অ্যাপল টিভিতে ব্যবহৃত হয়েছিল। এই সংস্করণটিতে কেবল একটি সিপিইউ কোর রয়েছে। পূর্ববর্তী দুটি এ৫ সংস্করণগুলির বিপরীতে এই সংস্করণটি র‌্যাম সমর্থন করার জন্য PoP পদ্ধতি ব্যবহার করে না, এবং র‌্যাম এ৫ চিপ থেকে বাহ্যিকভাবে পাওয়া যায়। এই সংস্করণটির ডাই এর ক্ষেত্রফল ৩৭.৮ মিমি২  এবং তৃতীয় প্রজন্মের রেভ এ অ্যাপল টিভির জন্য বিশেষত তৈরি একটি নতুন ডিজাইন।
  
  অ্যাপল এ৫ ব্যবহার করে এমন পণ্য 
  
   আইপ্যাড ২
   আইফোন ৪এস
   অ্যাপল টিভি (৩য় প্রজন্ম)
   আইপড টাচ (৫ম প্রজন্ম)
   আইপ্যাড মিনি (১ম প্রজন্ম)
   অ্যাপল টিভি (৩য় প্রজন্ম রেভ এ)
  
  গ্যালারী
  
  আরও দেখুন 
  
   অ্যাপল এ৫এক্স
   অ্যাপলের ডিজাইন করা প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর
   PWRficient, পি.এ. সেমি কর্তৃক ডিজাইন করা মাইক্রোপ্রসেসরের একটি সিরিজ। অ্যাপল নিজস্ব কাস্টম চিপ ডিজাইন বিভাগ গঠন করার জন্য পি.এ. সেমি অধিগ্রহণ করেছিল।
  
  তথ্যসূত্র
  
  বহিঃসংযোগ 
  
  বিষয়শ্রেণী:অ্যাপল ইনকর্পোরেটেড মোবাইল প্রসেসর
  বিষয়শ্রেণী:এআরএম আর্কিটেকচার
title: অ্যাপল এ৫